In 1948 het die gemeente aan ’n eie kerkgebou begin beplan. Die hoeksteen is op 19 Maart 1949 gelê en die gebou in Augustus daardie jaar in gebruik geneem. In 1981 is die konsistorie vergroot om te dien as saal en die vooraansig van die gebou verander volgens ’n plan wat die Gereformeerde argitek Johan de Ridder opgestel het. Die ou kloktoring, wat ’n onderstel van ’n windpomp was, is vervang deur die hoofingangshek wat ontwerp is om as kloktoring te dien.